(ร่างประกาศ)

 ประกาศการประปาส่วนภูมิภาคเขต ๔ เลขที่ กปภ.ข.๔**-……../…………**

เรื่อง ประกวดราคาจ้างเหมาโครงการงบประมาณประจำปี ๒๕๕๕ (เงินรายได้ กปภ.)

 งานวางท่อขยายเขตจำหน่ายน้ำให้กับศูนย์ราชการจังหวัดระนอง อ.เมือง จ.ระนอง

 การประปาส่วนภูมิภาคสาขาระนอง อำเภอเมือง จังหวัดระนอง ด้วยวิธีการทาง

 อิเล็กทรอนิกส์(e-Auction)

------------------------------------------------------

ด้วยการประปาส่วนภูมิภาคเขต ๔ มีความประสงค์จะประกวดราคาจ้างเหมาโครงการงบประมาณประจำปี ๒๕๕๕ (เงินรายได้ กปภ.) งานวางท่อขยายเขตจำหน่ายน้ำให้กับศูนย์ราชการจังหวัดระนอง อ.เมือง จ.ระนอง การประปาส่วนภูมิภาคสาขาระนอง อำเภอเมือง จังหวัดระนอง ด้วยวิธีการทางอิเล็กทรอนิกส์ (e-Auction)

 **ผู้ประสงค์จะเสนอราคาจะต้องมีคุณสมบัติ ดังต่อไปนี้**

1. ๑. ผู้ประสงค์จะเสนอราคาต้องเป็นผู้มีอาชีพรับจ้างงานที่จะประกวดราคาจ้างด้วยวิธีการทางอิเล็กทรอนิกส์

 ๒. ผู้ประสงค์จะเสนอราคาต้องไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการและได้แจ้งเวียนชื่อแล้ว หรือไม่เป็นผู้ที่ได้รับผลของการสั่งให้นิติบุคคลหรือบุคคลอื่นเป็นผู้ทิ้งงานตามระเบียบของทางราชการ

1. ๓. ผู้ประสงค์จะเสนอราคาต้องไม่เป็นผู้มีผลประโยชน์ร่วมกันกับผู้ประสงค์จะเสนอราคารายอื่น และ/หรือต้องไม่เป็นผู้มีผลประโยชน์ร่วมกันกับผู้ให้บริการตลาดกลางอิเล็กทรอนิกส์ ณ วันประกาศประกวดราคาจ้างด้วยวิธีการทางอิเล็กทรอนิกส์ หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมในการประกวดราคาครั้งนี้

 ๔. ผู้ประสงค์จะเสนอราคาต้องไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้ประสงค์จะเสนอราคาได้มีคำสั่งให้สละสิทธิ์ความคุ้มกันเช่นว่านั้น

 ๕. ผู้ประสงค์จะเสนอราคาต้องผ่านการคัดเลือกผู้มีคุณสมบัติเบื้องต้นในการจ้างของ กปภ.

ชั้นที่ ๑-๕ ผู้รับจ้างที่ขาดการต่อทะเบียนจะต้องนำเอกสารงบการเงินปีล่าสุด พร้อมชำระค่าธรรมเนียมการขอต่อทะเบียนผู้รับจ้างให้แล้วเสร็จก่อนวันยื่นข้อเสนอ มิฉะนั้น กปภ.จะตัดสิทธิ์การเสนอราคา ทั้งนี้ ผู้รับจ้างแต่ละชั้นจะมีขีดความสามารถในการรับงานได้ไม่เกิน ๕ เท่า ของทุนจดทะเบียน (ที่ชำระมูลค่าหุ้นครบถ้วนแล้ว) ณ วันยื่นข้อเสนอ และ กปภ. จะพิจารณาตามเงื่อนไขที่กำหนดไว้ในหลักเกณฑ์การขึ้นทะเบียนผู้มีคุณสมบัติเบื้องต้นในการรับจ้างงานก่อสร้างของ กปภ. ตามหลักเกณฑ์ที่แนบท้ายประกาศประกวดราคา

 ๖. บุคคลหรือนิติบุคคลที่จะเข้าเป็นคู่สัญญาต้องไม่อยู่ในสถานะเป็นผู้ไม่แสดงบัญชีรายรับรายจ่าย หรือแสดงบัญชีรายรับรายจ่ายไม่ถูกต้องครบถ้วนในสาระสำคัญ

 ๗. บุคคลหรือนิติบุคคลที่จะเข้าเป็นคู่สัญญากับหน่วยงานของรัฐซึ่งได้ดำเนินการจัดซื้อจัดจ้างด้วยระบบอิเล็กทรอนิกส์ (e-Government Procurement : e-GP) ต้องลงทะเบียนในระบบอิเล็กทรอนิกส์ของกรมบัญชีกลางที่เว็บไซต์ศูนย์ข้อมูลจัดซื้อจัดจ้างภาครัฐ

 ๘. คู่สัญญาต้องรับจ่ายเงินผ่านบัญชีเงินฝากกระแสรายวัน เว้นแต่การรับจ่ายเงินแต่ละครั้งซึ่งมีมูลค่าไม่เกินสามหมื่นบาทคู่สัญญาอาจรับจ่ายเป็นเงินสดก็ได้

 ๒/ กำหนด……………………

- ๒ -

 กำหนดดูสถานที่ก่อสร้าง ในวันที่..............................ระหว่างเวลา..............น. ถึงเวลา..............น. ณ **การประปาส่วนภูมิภาคสาขาระนอง**

 การดูสถานที่ก่อสร้างเป็นภาระ/หน้าที่ ความรับผิดชอบของผู้ซื้อเอกสารประกวดราคา ที่จะไป

ดูสถานที่ก่อสร้างด้วยตนเอง และ/หรือจะดูสถานที่ก่อสร้างหรือไม่ก็ได้โดย การประปาส่วนภูมิภาคเขต ๔ จะถือว่า

ผู้ซื้อเอกสารประกวดราคาได้ทราบสถานที่ ตลอดจนอุปสรรคและปัญหาต่าง ๆ อย่างดีแล้ว เมื่อมีอุปสรรคและปัญหาในเวลาทำงานจะนำมาอ้างให้พ้นความรับผิด และ/หรือจะยกเป็นข้อต่อสู้กับ การประปาส่วนภูมิภาคเขต ๔ ในภายหลังไม่ได้

กำหนดยื่นเอกสารประกวดราคาจ้างด้วยวิธีการทางอิเล็กทรอนิกส์ในวันที่.................................... ระหว่างเวลา................น. ถึงเวลา...................น. ณ ห้องประชุม การประปาส่วนภูมิภาคเขต ๔

ผู้สนใจติดต่อขอรับ/ซื้อเอกสารประกวดราคาจ้างด้วยวิธีการทางอิเล็กทรอนิกส์ในราคาชุดละ

………………….……บาท (ค่าเอกสาร...................บาท ภาษีมูลค่าเพิ่ม.............บาท) ได้ที่งานการเงิน กองบัญชีและ

การเงิน การประปาส่วนภูมิภาคเขต ๔ เลขที่ ๓๑/๑๕ ม.๓ ถ.สุราษฎร์-พุนพิน ต.วัดประดู่ อ.เมือง จ.สุราษฎร์ธานี ระหว่างวันที่.....................................ถึงวันที่.............................................ในวันและเวลาทำการ สำหรับวันสุดท้าย

จะติดต่อขอรับ/ซื้อเอกสารฯ ได้ในเวลา ๘.๓๐ – ๑๕.๐๐ น. เท่านั้น ผู้ซื้อเอกสารประกวดราคาจ้างด้วยวิธีการทางอิเล็กทรอนิกส์ เมื่อชำระเงินแล้ว การประปาส่วนภูมิภาคเขต ๔ จะไม่คืนให้ ยกเว้นกรณีที่การประปาส่วนภูมิภาค ยกเลิกโครงการ

ผู้สนใจสอบถามข้อมูลเพิ่มเติมได้ทางโทรศัพท์หมายเลข ๐-๗๗๒๐-๐๕๑๗ ในวันและเวลา

ราชการ

 ประกาศ ณ วันที่..........................พ.ศ.………………

เอกสารประกวดราคาจ้างด้วยวิธีการทางอิเล็กทรอนิกส์ เลขที่ กปภ.ข.๔**-......./..............**

 การจ้างเหมาโครงการงบประมาณประจำปี ๒๕๕๕ (เงินรายได้ กปภ.) งานวางท่อขยายเขตจำหน่ายน้ำให้กับศูนย์ราชการจังหวัดระนอง อ.เมือง จ.ระนอง การประปาส่วนภูมิภาคสาขาระนอง อำเภอเมือง จังหวัดระนอง

ตามประกาศการประปาส่วนภูมิภาคเขต ๔ เลขที่ กปภ.ข.4**-**......./............ลงวันที่......................

-----------------------

 การประปาส่วนภูมิภาคเขต ๔ มีความประสงค์จะประกวดราคาจ้างเหมาโครงการงบประมาณประจำปี ๒๕๕๕ (เงินรายได้ กปภ.) งานวางท่อขยายเขตจำหน่ายน้ำให้กับศูนย์ราชการจังหวัดระนอง อ.เมือง จ.ระนอง การประปาส่วนภูมิภาคสาขาระนอง อำเภอเมือง จังหวัดระนองด้วยวิธีการทางอิเล็กทรอนิกส์ (e-Auction) ณ การประปาส่วนภูมิภาคเขต ๔ โดยมีข้อแนะนำและข้อกำหนดดังต่อไปนี้

 **๑. เอกสารแนบท้ายเอกสารประกวดราคาจ้างด้วยวิธีการทางอิเล็กทรอนิกส์**

1. ๑.๑ แบบรูปรายการละเอียด

 ๑.๒ แบบใบยื่นข้อเสนอการประกวดราคาจ้างด้วยวิธีการทางอิเล็กทรอนิกส์

 ๑.๓ แบบใบแจ้งปริมาณงานและราคา

 ๑.๔ หนังสือแสดงเงื่อนไขการซื้อและการจ้างด้วยวิธีการทางอิเล็กทรอนิกส์

 ๑.๕ แบบสัญญาจ้าง

 ๑.๖ แบบหนังสือค้ำประกัน

1. (๑) หลักประกันซอง

 (๒) หลักประกันสัญญา

 (๓) หลักประกันการรับเงินค่าจ้างล่วงหน้า

 (๔) หลักประกันผลงาน

 ๑.๗ สูตรการปรับราคา

 ๑.๘ บทนิยาม

 (๑) ผู้ประสงค์จะเสนอราคาหรือผู้มีสิทธิเสนอราคาที่มีผลประโยชน์ร่วมกัน

1. (๒) การขัดขวางการแข่งขันราคาอย่างเป็นธรรม

 ๑.๙ แบบบัญชีเอกสาร

 (๑) บัญชีเอกสารส่วนที่ ๑

 (๒) บัญชีเอกสารส่วนที่ ๒

 ๑.๑๐ วิธีการประกวดราคาจ้างด้วยวิธีการทางอิเล็กทรอนิกส์

 ๑.๑๑ แบบบัญชีรายชื่อวิศวกร/แบบหนังสือรับรองการเป็นวิศวกร

 .....................................ฯลฯ.................................................

 ๒/๒. คุณสมบัติ………...……

- ๒ -

**๒. คุณสมบัติของผู้ประสงค์จะเสนอราคา**

 ๒.๑ ผู้ประสงค์จะเสนอราคาต้องเป็นผู้มีอาชีพรับจ้างงานที่ประกวดราคาจ้างด้วยวิธีการทางอิเล็กทรอนิกส์

 ๒.๒ ผู้ประสงค์จะเสนอราคาต้องไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการและได้แจ้งเวียนชื่อแล้ว หรือไม่เป็นผู้ที่ได้รับผลของการสั่งให้นิติบุคคลหรือบุคคลอื่นเป็นผู้ทิ้งงานตามระเบียบของทางราชการ

 ๒.๓ ผู้ประสงค์จะเสนอราคาต้องไม่เป็นผู้มีผลประโยชน์ร่วมกันกับผู้ประสงค์จะเสนอราคารายอื่น และ/หรือต้องไม่เป็นผู้มีผลประโยชน์ร่วมกันกับผู้ให้บริการตลาดกลางอิเล็กทรอนิกส์ ณ วันประกาศประกวดราคาจ้างด้วยวิธีการทางอิเล็กทรอนิกส์ หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรม ตามข้อ ๑.๘

 ๒.๔ ผู้ประสงค์จะเสนอราคาต้องไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้ประสงค์จะเสนอราคาได้มีคำสั่งให้สละสิทธิ์และความคุ้มกันเช่นว่านั้น

 ๒.๕ ผู้เสนอราคาต้องผ่านการคัดเลือกผู้มีคุณสมบัติเบื้องต้นในการจ้างของ กปภ. ชั้นที่

๑ – ๕ ทั้งนี้ การประปาส่วนภูมิภาคเขต ๔ จะพิจารณาตามเงื่อนไขที่กำหนดไว้ในหลักเกณฑ์การขึ้นทะเบียนผู้มีคุณสมบัติเบื้องต้นในการรับจ้างงานก่อสร้างของ การประปาส่วนภูมิภาค ตามหลักเกณฑ์ที่แนบท้ายประกาศประกวดราคา

 ๒.๖ บุคคลหรือนิติบุคคลที่จะเข้าเป็นคู่สัญญาต้องไม่อยู่ในสถานะเป็นผู้ไม่แสดงบัญชีรายรับรายจ่าย หรือแสดงบัญชีรายรับรายจ่ายไม่ถูกต้องครบถ้วนในสาระสำคัญ

 ๒.๗ บุคคลหรือนิติบุคคลที่จะเข้าเป็นคู่สัญญากับหน่วยงานของรัฐซึ่งได้ดำเนินการจัดซื้อจัดจ้างด้วยระบบอิเล็กทรอนิกส์ (e-Government Procurement : e-GP) ต้องลงทะเบียนในระบบอิเล็กทรอนิกส์ของกรมบัญชีกลางที่เว็บไซต์ศูนย์ข้อมูลจัดซื้อจัดจ้างภาครัฐ

 ๒.๘ คู่สัญญาต้องรับจ่ายเงินผ่านบัญชีเงินฝากกระแสรายวัน เว้นแต่การรับจ่ายเงินแต่ละครั้งซึ่งมีมูลค่าไม่เกินสามหมื่นบาทคู่สัญญาอาจรับจ่ายเป็นเงินสดก็ได้

**๓. หลักฐานการเสนอราคา**

# ผู้ประสงค์จะเสนอราคาต้องเสนอเอกสารหลักฐาน แยกเป็น ๒ ส่วน คือ

**๓.๑ ส่วนที่ ๑ อย่างน้อยต้องมีเอกสารดังต่อไปนี้**

 (๑) ในกรณีผู้ประสงค์จะเสนอราคาเป็นนิติบุคคล

 (ก) ห้างหุ้นส่วนสามัญ หรือห้างหุ้นส่วนจำกัด ให้ยื่นสำเนาหนังสือรับรองการ

จดทะเบียนนิติบุคคล บัญชีรายชื่อหุ้นส่วนผู้จัดการ ผู้มีอำนาจควบคุม พร้อมรับรองสำเนาถูกต้อง

 (ข) บริษัทจำกัดหรือบริษัทมหาชนจำกัด ให้ยื่นสำเนาหนังสือรับรองการจดทะเบียนนิติบุคคล หนังสือบริคณห์สนธิ บัญชีรายชื่อกรรมการผู้จัดการ ผู้มีอำนาจควบคุม และบัญชีผู้ถือหุ้นรายใหญ่ พร้อมรับรองสำเนาถูกต้อง

 (๒) ในกรณีผู้ประสงค์จะเสนอราคาเป็นบุคคลธรรมดาหรือคณะบุคคลที่มิใช่นิติบุคคล

ให้ยื่นสำเนาบัตรประจำตัวประชาชนของผู้นั้น สำเนาข้อตกลงที่แสดงถึงการเข้าเป็นหุ้นส่วน (ถ้ามี) สำเนาบัตร

##### ประจำตัวประชาชนของผู้เป็นหุ้นส่วน พร้อมทั้งรับรองสำเนาถูกต้อง

 (3) ในกรณีผู้ประสงค์จะเสนอราคาเป็นผู้ประสงค์จะเสนอราคาร่วมกันในฐานะเป็น

ผู้ร่วมค้า ให้ยื่นสำเนาสัญญาของการเข้าร่วมค้า สำเนาบัตรประจำตัวประชาชนของผู้ร่วมค้า และในกรณีที่ผู้เข้า

ร่วมค้าฝ่ายใดเป็นบุคคลธรรมดาที่มิใช่สัญชาติไทย ก็ให้ยื่นสำเนาหนังสือเดินทาง หรือผู้ร่วมค้าฝ่ายใดเป็นนิติบุคคล ให้ยื่นเอกสารตามที่ระบุไว้ใน (๑)

1. ๓/ (๔)...........................

- ๓ -

(๔) สำเนาใบทะเบียนพาณิชย์ สำเนาใบทะเบียนภาษีมูลค่าเพิ่ม

1. (๕) บัญชีเอกสารส่วนที่ ๑ ทั้งหมดที่ได้ยื่นตามแบบในข้อ ๑.๙ (๑)

  **๓.๒ ส่วนที่ ๒ อย่างน้อยต้องมีเอกสารดังต่อไปนี้**

 (๑) หนังสือแสดงเงื่อนไขการซื้อและการจ้างด้วยวิธีการทางอิเล็กทรอนิกส์ โดยต้อง

ลงนาม พร้อมประทับตรา (ถ้ามี)

 (๒) หนังสือมอบอำนาจซึ่งปิดอากรแสตมป์ตามกฎหมาย ในกรณีที่ผู้ประสงค์จะเสนอราคามอบอำนาจให้บุคคลอื่นทำการแทน

 (๓) หลักประกันซอง ตามข้อ ๕

 (๔) บัญชีรายการก่อสร้าง

 (๕) บัญชีรายชื่อวิศวกร และหนังสือรับรองของวิศวกรของผู้เสนอราคา ตาม

แบบฟอร์มที่การประปาส่วนภูมิภาคกำหนด พร้อมสำเนาใบอนุญาตเป็นผู้ประกอบวิชาชีพวิศวกรรม

(สาขาโยธา) ตาม พรบ.วิชาชีพวิศวกร พ.ศ.๒๕๔๒ ตามแบบในข้อ ๑.๑๑ **(การลงลายมือชื่อรับรองจะต้อง**

**ตรงกับใบอนุญาต)**

 (๖) บัญชีเอกสารส่วนที่ ๒ ทั้งหมดที่ได้ยื่น ตามแบบในข้อ ๑.๙ (๒)

 **๔. การเสนอราคา**

๔.๑ ผู้ประสงค์จะเสนอราคาต้องยื่นข้อเสนอตามแบบที่กำหนดไว้ในเอกสารประกวดราคาจ้างด้วยวิธีการทางอิเล็กทรอนิกส์นี้ และหนังสือแสดงเงื่อนไขการซื้อและการจ้างด้วยวิธีการทางอิเล็กทรอนิกส์โดยไม่มีเงื่อนไขใด ๆ ทั้งสิ้น และจะต้องกรอกข้อความให้ถูกต้องครบถ้วนรวมทั้งลงลายมือชื่อของผู้ประสงค์จะเสนอราคาให้ชัดเจน (แบบใบยื่นข้อเสนอการประกวดราคาจ้างด้วยวิธีการทางอิเล็กทรอนิกส์ e-Auction)

๔.๒ ผู้ประสงค์จะเสนอราคาจะต้องกรอกปริมาณวัสดุ ในบัญชีรายการก่อสร้างให้ครบถ้วน

ยกเว้นจำนวนราคาไม่ต้องกรอก

๔.๓ ผู้ประสงค์จะเสนอราคาจะต้องกำหนดยืนราคาไม่น้อยกว่า **๑๒๐** วัน นับแต่วันยืนยันราคาสุดท้าย โดยภายในกำหนดยืนราคา ผู้ประสงค์จะเสนอราคาหรือผู้มีสิทธิเสนอราคาจะต้องรับผิดชอบราคา

ที่ตนเสนอไว้ และจะถอนการเสนอราคามิได้

 ๔.๔ ผู้ประสงค์จะเสนอราคาจะต้องเสนอกำหนดเวลาดำเนินการตามสัญญาที่จะจ้างให้แล้วเสร็จไม่เกิน **๑๘๐** วัน นับจากวันเริ่มทำงานตามสัญญา

 ๔.๕ ก่อนยื่นเอกสารประกวดราคาจ้างด้วยวิธีการทางอิเล็กทรอนิกส์ ผู้ประสงค์จะเสนอราคาควรตรวจดูร่างสัญญา แบบรูป และรายละเอียด ฯลฯ ให้ถี่ถ้วนและเข้าใจเอกสารประกวดราคาทั้งหมดเสียก่อนที่จะตกลงยื่นข้อเสนอตามเงื่อนไขในเอกสารประกวดราคาจ้างด้วยวิธีการทางอิเล็กทรอนิกส์

 ๔.๖ ผู้ประสงค์จะเสนอราคาจะต้องยื่นเอกสารประกวดราคาจ้างด้วยวิธีการทางอิเล็กทรอนิกส์

จ่าหน้าซองถึงประธานคณะกรรมการประกวดราคาตามโครงการ โดยระบุไว้ที่หน้าซองว่า “เอกสารประกวดราคาตามเอกสารประกวดราคาจ้างด้วยวิธีการทางอิเล็กทรอนิกส์ เลขที่ กปภ.ข.๔-............../..............” ยื่นต่อคณะกรรมการประกวดราคาตามโครงการ ในวันที่..................ตั้งแต่เวลา.............น. ถึงเวลา...............น. ณ ห้องประชุม การประปาส่วนภูมิภาคเขต ๔

**เมื่อพ้นกำหนดเวลายื่นเอกสารประกวดราคาจ้างด้วยวิธีการทางอิเล็กทรอนิกส์แล้ว จะไม่รับเอกสารเพิ่มเติมโดยเด็ดขาด**

 ๔/ คณะกรรมการ...........................

- ๔ -

คณะกรรมการประกวดราคาจะดำเนินการตรวจสอบคุณสมบัติของผู้ประสงค์จะเสนอราคา

แต่ละรายว่าเป็นผู้ประสงค์จะเสนอราคาที่มีผลประโยชน์ร่วมกันกับผู้ประสงค์จะเสนอราคารายอื่น หรือเป็นผู้มี

ผลประโยชน์ร่วมกันระหว่างผู้ประสงค์จะเสนอราคากับผู้ให้บริการตลาดกลางอิเล็กทรอนิกส์ ตามข้อ ๑.๘ (๑)

ณ วันประกาศประกวดราคาจ้างด้วยวิธีการทางอิเล็กทรอนิกส์หรือไม่ พร้อมทั้งตรวจสอบข้อเสนอตามข้อ ๓.๒ และแจ้งผู้ประสงค์จะเสนอราคาแต่ละรายทราบผลการพิจารณาเฉพาะของตน ทางไปรษณีย์ลงทะเบียนตอบรับหรือวิธีอื่นใดที่มีหลักฐานว่า ผู้ประสงค์จะเสนอราคารับทราบแล้ว

หากปรากฏต่อคณะกรรมการประกวดราคาก่อนหรือในขณะที่มีการเสนอราคาด้วยวิธีการทางอิเล็กทรอนิกส์ว่า มีผู้ประสงค์จะเสนอราคาหรือผู้มีสิทธิเสนอราคา กระทำการอันเป็นการขัดขวางการแข่งขันราคาอย่างเป็นธรรมตามข้อ ๑.๘ (๒) คณะกรรมการ ฯ จะตัดรายชื่อผู้ประสงค์จะเสนอราคา หรือผู้มีสิทธิเสนอราคารายนั้นออกจากการเป็นผู้มีสิทธิเสนอราคา และ กปภ. จะพิจารณาลงโทษผู้ประสงค์จะเสนอราคาหรือผู้มีสิทธิเสนอราคาดังกล่าวเป็นผู้ทิ้งงาน

 ผู้ประสงค์จะเสนอราคาที่ไม่ผ่านการคัดเลือกเบื้องต้น เพราะเหตุเป็นผู้ประสงค์จะเสนอราคาที่มีผลประโยชน์ร่วมกันกับผู้ประสงค์จะเสนอราคารายอื่น หรือเป็นผู้มีผลประโยชน์ร่วมกันระหว่างผู้ประสงค์จะเสนอราคากับผู้ให้บริการตลาดกลางอิเล็กทรอนิกส์ ณ วันประกาศประกวดราคาจ้างด้วยวิธีการทางอิเล็กทรอนิกส์ หรือเป็น

ผู้ประสงค์จะเสนอราคาที่กระทำการอันเป็นการขัดขวางการแข่งขันราคาอย่างเป็นธรรม หรือเป็นผู้ประสงค์จะเสนอราคาที่ไม่ผ่านคุณสมบัติทางด้านเทคนิค อาจอุทธรณ์คำสั่งดังกล่าว ต่อหัวหน้าหน่วยงานที่จัดหาพัสดุภายใน ๓ วัน นับแต่วันที่รับแจ้งจากคณะกรรมการประกวดราคา การวินิจฉัยอุทธรณ์ของหัวหน้าหน่วยงานที่จัดหาให้ถือเป็นที่สุด

 หากปรากฏต่อคณะกรรมการประกวดราคาว่า กระบวนการเสนอราคาจ้างด้วยวิธีการทางอิเล็กทรอนิกส์ประสบขัดข้อง จนไม่อาจดำเนินการต่อไปให้แล้วเสร็จภายในเวลาที่กำหนดไว้ คณะกรรมการประกวดราคาจะสั่งพักกระบวนการเสนอราคา โดยมิให้ผู้แทนผู้มีสิทธิเสนอราคาพบปะหรือติดต่อสื่อสารกับบุคคลอื่น และเมื่อแก้ไขข้อขัดข้องแล้ว จะให้ดำเนินกระบวนการเสนอราคาต่อไป จากขั้นตอนที่ค้างอยู่ภายในเวลาของการเสนอราคาที่ยังเหลือก่อนจะสั่งพักกระบวนการเสนอราคา แต่ต้องสิ้นสุดกระบวนการเสนอราคาภายในวันเดียวกัน เว้นแต่คณะกรรมการประกวดราคาเห็นว่ากระบวนการเสนอราคาจะไม่แล้วเสร็จได้โดยง่าย หรือข้อขัดข้องไม่อาจแก้ไขได้ ประธานคณะกรรมการประกวดราคาจะสั่งยกเลิกกระบวนการเสนอราคา และกำหนดวัน เวลาและสถานที่ เพื่อเริ่มต้นกระบวนการเสนอราคาใหม่ โดยจะแจ้งให้ผู้มีสิทธิเสนอราคาทุกรายที่อยู่ในสถานที่นั้นทราบ

##  คณะกรรมการประกวดราคาสงวนสิทธิในการตัดสินใจดำเนินการใด ๆ ระหว่างการประกวดราคา ฯ เพื่อให้การประกวดราคา ฯ เกิดประโยชน์สูงสุดต่อ กปภ.

 ๔.๗ ผู้ประสงค์จะเสนอราคาที่ได้รับการคัดเลือกให้เป็นผู้มีสิทธิเสนอราคาจะต้องปฏิบัติดังนี้

 (๑) ปฏิบัติตามเงื่อนไขที่ระบุไว้ในหนังสือแสดงเงื่อนไขการซื้อและการจ้างด้วยวิธีการทางอิเล็กทรอนิกส์ ที่ได้ยื่นมาพร้อมกับซองข้อเสนอทางเทคนิค

 (๒) ราคาสูงสุดของการประกวดราคาจ้างด้วยวิธีการทางอิเล็กทรอนิกส์ จะต้องเริ่มต้นที่ **๓๐,๔๗๐,๘๐๐.-** บาท

 (๓) ราคาที่เสนอจะต้องเป็นราคาที่รวมภาษีมูลค่าเพิ่ม และภาษีอื่น ๆ (ถ้ามี) รวมค่าใช้จ่ายทั้งปวงไว้ด้วยแล้ว

 (๔) ผู้มีสิทธิเสนอราคาหรือผู้แทน จะต้องมาลงทะเบียนเพื่อเข้าสู่กระบวนการเสนอราคาตามวัน เวลา และสถานที่ที่กำหนด

 ๕/ (5) ผู้มีสิทธิ...............................

- ๕ –

 (๕) ผู้มีสิทธิเสนอราคาหรือผู้แทนที่มาลงทะเบียนแล้ว ต้อง LOG IN เข้าสู่ระบบ

 (๖) ผู้มีสิทธิเสนอราคาหรือผู้แทน ที่ LOG IN แล้ว จะต้องดำเนินการเสนอราคาโดยราคาที่เสนอในการประกวดราคาจ้างด้วยวิธีการทางอิเล็กทรอนิกส์ จะต้องต่ำกว่าราคาสูงสุดในการประกวดราคา ฯ

 (๗) ห้ามผู้มีสิทธิเสนอราคาถอนการเสนอราคา และเมื่อการประกวดราคา ฯ เสร็จสิ้นแล้ว จะต้องยืนยันราคาต่อผู้ให้บริการตลาดกลางอิเล็กทรอนิกส์ ราคาที่ยืนยันจะต้องตรงกับราคาที่เสนอหลังสุด

#####  (๘) ผู้มีสิทธิเสนอราคาที่ได้รับคัดเลือกให้เป็นผู้ชนะราคา ต้องรับผิดชอบค่าใช้จ่ายในการให้บริการเสนอราคาและค่าใช้จ่ายในการเดินทางของผู้ให้บริการตลาดกลางอิเล็กทรอนิกส์ ทั้งนี้ จะแจ้งให้ทราบ

##### ในวันเสนอราคา

 (๙) ผู้มีสิทธิเสนอราคาจะต้องมาเสนอราคา ในวันที่ ..................................................

ตั้งแต่เวลา..................น. เป็นต้นไป ทั้งนี้ จะแจ้งนัดหมายตามแบบแจ้งวัน เวลา และสถานที่เสนอราคา (บก.๐๐๕) ให้ทราบต่อไป

**๕. หลักประกันซอง**

 ผู้ประสงค์จะเสนอราคาต้องวางหลักประกันซองพร้อมกับการยื่นซองข้อเสนอด้านเทคนิค จำนวน **๑,๕๒๓,๖๐๐**.- บาท (**เงินหนึ่งล้านห้าแสนสองหมื่นสามพันหกร้อยบาทถ้วน**)  **โดยหลักประกันซอง**

**จะต้องมีระยะเวลาการค้ำประกันตั้งแต่วันยื่นซองข้อเสนอทางด้านเทคนิค ครอบคลุมไปจนถึงวันสิ้นสุดการ**

**ยืนราคา** โดยใช้หลักประกันให้ใช้อย่างหนึ่งอย่างใดดังต่อไปนี้

 ๕.๑ เงินสด

 ๕.๒ เช็คที่ธนาคารสั่งจ่ายแก่ การประปาส่วนภูมิภาค โดยเป็นเช็คลงวันที่ที่ยื่นซองเอกสารทางด้านเทคนิค หรือก่อนหน้านั้นไม่เกิน ๓ วันทำการของทางราชการ (สำหรับเช็คที่ธนาคารสั่งจ่ายต่างท้องที่ หากจะต้องเสียค่าใช้จ่ายอื่นใดเกี่ยวกับการเรียกเก็บเงินตามเช็คนั้น ผู้ขอใช้เช็คจะต้องเป็นผู้ชำระเองทั้งหมด)

 ๕.๓ หนังสือค้ำประกันของธนาคารในประเทศตามแบบหนังสือค้ำประกันดังระบุ

ในข้อ ๑.๖ (๑)

 ๕.๔ หนังสือค้ำประกันของบริษัทเงินทุน หรือบริษัทเงินทุนหลักทรัพย์ ที่ได้รับอนุญาต

ให้ประกอบกิจการเงินทุนเพื่อการพาณิชย์และประกอบธุรกิจค้ำประกันตามประกาศของธนาคารแห่งประเทศไทย ซึ่งได้แจ้งเวียนชื่อให้ส่วนราชการต่าง ๆ ทราบแล้ว โดยอนุโลมให้ใช้ตามแบบหนังสือค้ำประกัน ดังระบุในข้อ ๑.๖ (๑)

 ๕.๕ พันธบัตรรัฐบาลไทย

 **หลักประกันซองตามข้อนี้ การประปาส่วนภูมิภาค จะคืนให้ผู้ประสงค์จะเสนอราคาหรือผู้ค้ำประกันภายใน ๑๕ วัน นับถัดจากวันที่ได้พิจารณาในเบื้องต้นเรียบร้อยแล้ว เว้นแต่ผู้มีสิทธิเสนอราคารายที่คัดเลือกไว้ซึ่งเสนอราคาต่ำสุดจะคืนให้ต่อเมื่อได้ทำสัญญาหรือข้อตกลง หรือเมื่อผู้มีสิทธิเสนอราคาได้พ้นจากข้อผูกพันแล้ว**

 **การคืนหลักประกันซองไม่ว่ากรณีใด ๆ จะคืนให้โดยไม่มีดอกเบี้ย**

**๖. หลักเกณฑ์และสิทธิในการพิจารณาราคา**

 ๖.๑ ในการประกวดราคาจ้างด้วยวิธีการทางอิเล็กทรอนิกส์นี้ การประปาส่วนภูมิภาคเขต ๔ จะพิจารณาตัดสินด้วย ราคารวม เป็นเกณฑ์ตัดสิน

 ๖/ ๖.๒ หากผู้ประสงค์.....................

- ๖ -

 ๖.๒ หากผู้ประสงค์จะเสนอราคารายใดมีคุณสมบัติไม่ถูกต้องตามข้อ ๒ หรือยื่นหลักฐานการเสนอราคาไม่ถูกต้อง หรือไม่ครบถ้วนตามข้อ ๓ หรือยื่นเอกสารประกวดราคาจ้างด้วยวิธีการทางอิเล็กทรอนิกส์

ไม่ถูกต้องตามข้อ ๔ แล้ว คณะกรรมการประกวดราคาจะไม่รับพิจารณาข้อเสนอของผู้ประสงค์จะเสนอราคารายนั้น เว้นแต่เป็นข้อผิดพลาด หรือผิดหลงเพียงเล็กน้อย หรือผิดพลาดไปจากเงื่อนไขของเอกสารประกวดราคาจ้างด้วยวิธีการทางอิเล็กทรอนิกส์ ในส่วนที่มิใช่สาระสำคัญ ทั้งนี้ เฉพาะในกรณีที่พิจารณาเห็นว่าจะเป็นประโยชน์ต่อการประปาส่วนภูมิภาคเขต ๔ เท่านั้น

 ๖.๓ การประปาส่วนภูมิภาคเขต ๔ สงวนสิทธิไม่พิจารณาราคาของผู้ประสงค์จะเสนอราคา โดยไม่มีการผ่อนผันในกรณีดังต่อไปนี้

 (๑) ไม่ปรากฏชื่อผู้ประสงค์จะเสนอราคารายนั้น ในบัญชีผู้รับเอกสารประกวดจ้างด้วยวิธีการทางอิเล็กทรอนิกส์ หรือในหลักฐานการรับเอกสารประกวดราคาจ้างด้วยวิธีการทางอิเล็กทรอนิกส์ของ กปภ.

 (๒) เสนอรายละเอียดแตกต่างไปจากเงื่อนไขที่กำหนดในเอกสารประกวดราคาจ้าง

ด้วยวิธีการทางอิเล็กทรอนิกส์ที่เป็นสาระสำคัญ หรือมีผลทำให้เกิดความได้เปรียบเสียเปรียบระหว่างผู้ประสงค์

จะเสนอราคารายอื่น

 ๖.๔ ในการตัดสินการประกวดราคาจ้างด้วยวิธีการทางอิเล็กทรอนิกส์ หรือในการทำสัญญา คณะกรรมการประกวดราคา หรือ การประปาส่วนภูมิภาคเขต ๔ มีสิทธิให้ผู้ประสงค์จะเสนอราคาชี้แจงข้อเท็จจริง สภาพ ฐานะ หรือข้อเท็จจริงอื่นใดที่เกี่ยวข้องกับผู้ประสงค์จะเสนอราคาได้ การประปาส่วนภูมิภาคเขต ๔ มีสิทธิที่จะไม่รับราคาหรือไม่ทำสัญญา หากหลักฐานดังกล่าวไม่มีความเหมาะสม หรือไม่ถูกต้อง

 ๖.๕ การประปาส่วนภูมิภาคเขต ๔ ทรงไว้ซึ่งสิทธิที่จะไม่รับราคาต่ำสุด หรือราคาหนึ่งราคาใด หรือราคาที่เสนอทั้งหมดก็ได้ และอาจพิจารณาเลือกจ้าง ในจำนวน หรือขนาด หรือเฉพาะรายการหนึ่งรายการใด หรืออาจจะยกเลิกการประกวดราคาจ้างด้วยวิธีการทางอิเล็กทรอนิกส์โดยไม่พิจารณาจัดจ้างเลยก็ได้ สุดแต่จะพิจารณา ทั้งนี้ เพื่อประโยชน์ของ กปภ.เป็นสำคัญ และให้ถือว่าการตัดสินของ การประปาส่วนภูมิภาคเขต ๔ เป็นเด็ดขาด

ผู้ประสงค์จะเสนอราคาหรือผู้มีสิทธิเสนอราคาจะเรียกร้องค่าเสียหายใด ๆ มิได้ รวมทั้ง การประปาส่วนภูมิภาคเขต ๔ จะพิจารณายกเลิกการประกวดราคาจ้างด้วยวิธีการทางอิเล็กทรอนิกส์ และลงโทษผู้มีสิทธิเสนอราคาเป็นผู้ทิ้งงาน ไม่ว่าจะเป็นผู้มีสิทธิเสนอราคาที่ได้รับการคัดเลือกหรือไม่ก็ตาม หากมีเหตุที่เชื่อได้ว่าการเสนอราคากระทำการ

โดยไม่สุจริต เช่น การเสนอเอกสารอันเป็นเท็จ หรือใช้ชื่อบุคคลธรรมดา หรือนิติบุคคลอื่นมาเสนอราคาแทน เป็นต้น

 ในกรณีที่ผู้มีสิทธิเสนอราคารายที่เสนอราคาต่ำสุด เสนอราคาต่ำจนคาดหมายได้ว่าไม่อาจดำเนินงานตามสัญญาได้ คณะกรรมการประกวดราคาหรือ การประปาส่วนภูมิภาคเขต ๔ จะให้ผู้มีสิทธิเสนอราคารายนั้นชี้แจง และแสดงหลักฐานที่ทำให้เชื่อได้ว่าผู้มีสิทธิเสนอราคาสามารถดำเนินงานตามการประกาศประกวดราคาจ้างด้วยวิธีการทางอิเล็กทรอนิกส์ให้เสร็จสมบูรณ์ หากคำชี้แจงไม่เป็นที่รับฟังได้ การประปาส่วนภูมิภาคเขต ๔ มีสิทธิที่จะไม่รับราคาของผู้มีสิทธิเสนอราคารายนั้น

 ๖.๖ ในกรณีที่ปรากฏข้อเท็จจริงภายหลังจากการประกวดราคาจ้างด้วยวิธีการทางอิเล็ก-

ทรอนิกส์ว่า ผู้ประสงค์จะเสนอราคาที่ได้รับการคัดเลือกเป็นผู้มีสิทธิเสนอราคาที่มีผลประโยชน์ร่วมกันกับผู้เสนอราคารายอื่น หรือเป็นผู้มีผลประโยชน์ร่วมกันระหว่างผู้มีสิทธิเสนอราคากับผู้ให้บริการตลาดกลางอิเล็กทรอนิกส์

ณ วันประกาศประกวดราคาจ้างด้วยวิธีการทางอิเล็กทรอนิกส์ หรือเป็นผู้มีสิทธิเสนอราคาที่กระทำการอันเป็นการขัดขวางการแข่งขันราคาอย่างเป็นธรรม ตามข้อ ๑.๘ การประปาส่วนภูมิภาคเขต ๔ มีอำนาจที่จะตัดรายชื่อผู้มีสิทธิเสนอราคาดังกล่าว และ กปภ. จะพิจารณาลงโทษผู้มีสิทธิเสนอราคารายนั้นเป็นผู้ทิ้งงาน

 ๗/ ๗.การทำ............................

- ๗ -

 **๗. การทำสัญญาจ้าง**

 ผู้ชนะการประกวดราคาจ้างด้วยวิธีการทางอิเล็กทรอนิกส์ (ผู้รับจ้าง) จะต้องทำสัญญาจ้างตามแบบสัญญา ดังระบุในข้อ ๑.๕ กับ การประปาส่วนภูมิภาคเขต ๔ ภายใน ๗วัน นับถัดจากวันที่ได้รับแจ้ง และจะต้องวางหลักประกันสัญญาเป็นจำนวนเงินเท่ากับร้อยละ ๕ ของราคาค่าจ้างที่ประกวดราคาจ้างด้วยวิธีการทางอิเล็กทรอนิกส์ได้ ให้ การประปาส่วนภูมิภาคเขต ๔ ยึดถือไว้ในขณะทำสัญญา โดยใช้หลักประกันอย่างหนึ่งอย่างใดดังต่อไปนี้

 ๗.๑ เงินสด

1. ๗.๒ เช็คที่ธนาคารสั่งจ่ายให้แก่ กปภ. โดยเป็นเช็คลงวันที่ที่ทำสัญญาหรือก่อนหน้านั้นไม่เกิน ๓ วันทำการของทางราชการ **(สำหรับเช็คที่ธนาคารสั่งจ่ายต่างท้องที่ หากจะต้องเสียค่าใช้จ่ายอื่นใดเกี่ยวกับการเรียกเก็บเงินตามเช็คนั้น ผู้ขอใช้เช็คจะต้องเป็นผู้ชำระเองทั้งหมด)**

 ๗.๓ หนังสือค้ำประกันของธนาคารภายในประเทศ ตามแบบหนังสือค้ำประกันดังระบุ ในข้อ ๑.๖ (๒)

 ๗.๔ หนังสือค้ำประกันของบริษัทเงินลงทุน หรือบริษัทเงินทุนหลักทรัพย์ที่ได้รับอนุญาต

ให้ประกอบกิจการเงินทุนเพื่อการพาณิชย์ และประกอบธุรกิจค้ำประกันตามประกาศของธนาคารแห่งประเทศไทย ซึ่งได้แจ้งเวียนชื่อให้ส่วนราชการต่างๆ ทราบแล้ว โดยอนุโลมให้ใช้ตามแบบหนังสือค้ำประกันดังระบุใน ข้อ ๑.๖ (๒)

 ๗.๕ พันธบัตรรัฐบาลไทย

 หลักประกันนี้จะคืนให้โดยไม่มีดอกเบี้ยภายใน ๑๕ วัน นับถัดจากวันที่คู่สัญญาพ้นจาก

ข้อผูกพันตามสัญญาจ้างแล้ว

 ๗.๖ **ผู้ค้าที่ชนะการประมูล วันทำสัญญาจ้างให้นำสำเนาใบเสร็จรับเงินค่าบริการของ**

**ผู้ให้บริการตลาดกลางอิเล็กทรอนิกส์มาด้วย**

 **๘. ค่าจ้างและการจ่ายเงิน**

 🗹กรณีจ้างแบบราคาเหมารวมและจ่ายเงินตามการแบ่งงวดงานใช้ข้อ ๘.๑

 🞎กรณีจ้างแบบราคาเหมารวมเงินแบบแบ่งจ่ายตามผลงานใช้ข้อ ๘.๒

 ข้อ ๘.๑ กรณีจ้างแบบราคาเหมารวมและจ่ายเงินตามการแบ่งงวดงาน

 กปภ. จะจ่ายเงินค่าจ้างโดยแบ่งออกเป็น  **๖**  งวด ดังรายละเอียดปรากฏในการ

แบ่งงวดงานและการจ่ายเงินแนบท้ายประกาศนี้

 ข้อ ๘.๒ กรณีจ้างแบบราคาเหมารวมและจ่ายเงินแบบแบ่งจ่ายตามผลงาน

 ข้อ ๘.๒.๑ เป็นการจ้างแบบราคาเหมารวม โดยแบ่งงวดการจ่ายเงินระยะเวลาไม่น้อยกว่า ๓๐ วัน และเบิกจ่ายตามผลงานที่ผู้รับจ้างได้ดำเนินการไปแล้วตามแบบรูปและรายการประกอบแบบการจ่ายเงินนี้จะจ่ายเงินให้ไม่เกินจำนวนเงินแต่ละหมวดงานของบัญชีแสดงปริมาณและราคาค่าก่อสร้างซึ่งผู้ว่าจ้างและผู้รับจ้างได้ตกลงกำหนดปริมาณและราคาให้เหมาะสมสอดคล้องกับแบบรูปและรายการละเอียดประกอบแบบ

โดยยึดถือบัญชีราคากลางของผู้ว่าจ้างเป็นฐานในการปรับบัญชีปริมาณและราคาค่าก่อสร้างดังกล่าว หากมีข้อขัดแย้งในการปรับปริมาณงานและราคาค่าก่อสร้างดังกล่าว ผู้รับจ้างตกลงที่จะถือปฏิบัติตามความเห็นของผู้ว่าจ้าง

และให้ถือเป็นที่สิ้นสุด และเมื่อผู้รับจ้างได้ปฏิบัติงานแล้วเสร็จเรียบร้อยครบถ้วนถูกต้องตามสัญญาทุกประการและคณะกรรมการตรวจการจ้างได้ดำเนินการตรวจรับมอบงานงวดสุดท้ายเรียบร้อยแล้ว ผู้ว่าจ้างก็จะจ่ายเงินที่เหลือทั้งหมดตามสัญญา

 ข้อ ๘.๒.๒ การจ่ายเงินแต่ละงวด จะจ่ายเมื่อผู้รับจ้างเสนอขอเบิก ซึ่งผู้รับจ้างจะต้องเสนอขอส่งงานและเบิกเงินต่อผู้ว่าจ้าง โดยส่งปริมาณงานและราคาที่ได้ก่อสร้างจริงให้ผู้ควบคุมงานตรวจสอบความถูกต้อง และผู้ว่าจ้างจะหักเงินจำนวนร้อยละ….๑๐ (สิบ) ของเงินที่ต้องจ่ายในงวดนั้นเพื่อประกัน

 ๘/ ผลงาน..............................

 - ๘ -

ผลงาน ผู้รับจ้างมีสิทธิขอเบิกเงินประกันผลงานแต่ละงวดคืน โดยผู้รับจ้างจะต้องวางหนังสือค้ำประกันของนาคารภายในประเทศ ตามแบบหนังสือค้ำประกัน หรือพันธบัตรรัฐบาล หรือพันธบัตร กปภ. หรือ พันธบัตรรัฐวิสาหกิจอื่น

ให้ กปภ. เพื่อเป็นหลักประกันแทนได้ ผู้ว่าจ้างจะคืนเงินประกันผลงาน และ/หรือหลักประกันดังกล่าวให้แก่ผู้รับจ้าง พร้อมกับการจ่ายเงินงวดสุดท้าย

 ข้อ ๘.๒.๓ การประปาส่วนภูมิภาคเขต ๔ จะชำระค่าจ้างโดยวิธีโอนเงินเข้าบัญชีเงินฝาก**กระแสรายวัน**ของผู้รับจ้าง ทั้งนี้ ผู้รับจ้างต้องนำสำเนาของธนาคารมาแสดงชื่อ และเลขที่บัญชี แจ้งการประปาส่วนภูมิภาคเขต ๔ ก่อนวันทำสัญญา

###  ๙. อัตราค่าปรับ

 ค่าปรับตามแบบสัญญาจ้างข้อ ๑๗ จะกำหนดในอัตราร้อยละ  **๐.๒๕** ของค่าจ้างตามสัญญาต่อวัน

**๑๐. การรับประกันความชำรุดบกพร่อง**

ผู้ชนะการประกวดราคาจ้างด้วยวิธีการทางอิเล็กทรอนิกส์ ซึ่งได้ทำข้อตกลงเป็นหนังสือ หรือทำสัญญาจ้างตามแบบดังระบุในข้อ ๑.๕ แล้วแต่กรณี จะต้องรับประกันความชำรุดบกพร่องของงานจ้างที่เกิดขึ้นภายในระยะเวลาไม่น้อยกว่า ๒ ปี นับถัดจากวันที่ การประปาส่วนภูมิภาคเขต ๔ ได้รับมอบงานโดยผู้รับจ้างต้องรีบจัดการซ่อมแซมแก้ไขให้ใช้การได้ดีดังเดิมภายใน ๗ วัน นับถัดจากวันที่ได้รับแจ้งความชำรุดบกพร่อง

 **๑๑. การจ่ายเงินล่วงหน้า**

ผู้มีสิทธิเสนอราคามีสิทธิเสนอขอรับเงินล่วงหน้าในอัตราไม่เกินร้อยละ **๑๕** ของราคาค่าจ้าง

ทั้งหมด แต่ทั้งนี้จะต้องส่งมอบหลักประกันเงินล่วงหน้าเป็นพันธบัตรรัฐบาลไทย หรือหนังสือค้ำประกันของธนาคารในประเทศตามแบบดังระบุในข้อ ๑.๖ (๓) หรือหนังสือค้ำประกันของบริษัทเงินทุน หรือบริษัทเงินทุนหลักทรัพย์ที่ได้รับอนุญาตให้ประกอบกิจการเงินทุนเพื่อการพาณิชย์ และประกอบธุรกิจค้ำประกันตามประกาศของธนาคารแห่งประเทศไทย ซึ่งได้แจ้งเวียนให้ส่วนราชการต่าง ๆ ทราบแล้วโดยอนุโลมให้ใช้ตามแบบหนังสือค้ำประกันดังระบุในข้อ ๑.๖ (๓) ให้แก่ การประปาส่วนภูมิภาคเขต ๔ ก่อนการรับเงินล่วงหน้านั้น

 ๑๑.๑ ผู้รับจ้างที่ประสงค์จะรับเงินล่วงหน้าต้องยื่นความจำนงกับ กปภ. ภายใน ๖๐ วันนับถัดจากวันลงนามในสัญญา

 ๑๑.๒ การประปาส่วนภูมิภาคเขต ๔ จะหักเงินค่างานชดใช้เงินล่วงหน้าทุกครั้งที่มีการรับเงินงวด โดยหักเงินครั้งละ ๑๕ % ของเงินค่างานในงวดนั้น ๆ โดยเริ่มหักเงินตั้งแต่เงินค่างานงวดแรกเป็นต้นไป

จนกว่าจะครบตามจำนวนเงินล่วงหน้าผู้รับจ้างได้รับไป

 ๑๑.๓ ในกรณีที่มีการหักเงินชดใช้คืนตามข้อ ๑๑.๒ จนถึงงวดสุดท้ายแล้วยังไม่ครบจำนวนเงินล่วงหน้าที่ผู้รับจ้างขอรับไป การประปาส่วนภูมิภาคเขต ๔ จะหักเงินส่วนที่ยังไม่ครบจำนวนนั้นทั้งหมดจากเงิน

ค่างานงวดสุดท้ายและ/หรือจากหลักประกัน การเบิกเงินล่วงหน้า

การประปาส่วนภูมิภาคเขต ๔ จะคืนหนังสือค้ำประกันของธนาคารดังกล่าวให้แก่ผู้รับจ้างพร้อมกับการจ่ายเงินงวดสุดท้าย

 **๑๒. ข้อสงวนสิทธิในการเสนอราคาและอื่น ๆ**

 ๑๒.๑ เงินค่าจ้างสำหรับงานจ้างครั้งนี้ ได้มาจากเงิน **งบประมาณประจำปี ๒๕๕๕ (เงินรายได้ กปภ.)**  และเงินช่วยเหลือจาก -

 **การลงนามในสัญญาจะกระทำได้ต่อเมื่อ การประปาส่วนภูมิภาคเขต ๔ ได้รับอนุมัติทางด้านการเงินเรียบร้อยแล้ว**

 ๙/ ราคากลาง........................

**- ๙ -**

 ราคากลางของ โครงการงบประมาณประจำปี ๒๕๕๕ (เงินรายได้ กปภ.) งานวางท่อขยายเขตจำหน่ายน้ำให้กับศูนย์ราชการจังหวัดระนอง อ.เมือง จ.ระนอง การประปาส่วนภูมิภาคสาขาระนอง อำเภอเมือง จังหวัดระนอง ในการประกวดราคาจ้างด้วยวิธีการทางอิเล็กทรอนิกส์ครั้งนี้ เป็นเงินทั้งสิ้น **๓๐,๔๗๐,๘๐๐**.- บาท **(เงินสามสิบล้านสี่แสนเจ็ดหมื่นแปดร้อยบาทถ้วน)** รวมภาษีมูลค่าเพิ่มแล้ว

 ๑๒.๒ เมื่อการประปาส่วนภูมิภาคเขต ๔ ได้คัดเลือกผู้มีสิทธิเสนอราคารายใดให้เป็นผู้รับจ้าง และได้ตกลงจ้างตามการประกวดราคาจ้างด้วยวิธีการทางอิเล็กทรอนิกส์แล้ว ถ้าผู้รับจ้างจะต้องสั่ง หรือนำสิ่งของมาเพื่องานจ้างดังกล่าวเข้ามาจากต่างประเทศและของนั้นต้องนำเข้ามาโดยทางเรือในเส้นทางที่มีเรือไทยเดินอยู่ และสามารถให้บริการรับขนได้ ตามที่รัฐมนตรีว่าการกระทรวงคมนาคมประกาศกำหนด ผู้มีสิทธิเสนอราคาซึ่งเป็นผู้รับจ้างจะต้องปฏิบัติตามกฎหมายว่าด้วยการส่งเสริมพาณิชยนาวี ดังนี้

1. แจ้งการสั่งหรือนำสิ่งของดังกล่าวเข้ามาจากต่างประเทศต่อกรมการขนส่งทางน้ำและพาณิชยนาวีภายใน ๗ วัน นับตั้งแต่วันที่ผู้รับจ้างสั่งหรือซื้อของมาจากต่างประเทศ เว้นแต่เป็นของที่รัฐมนตรีว่าการกระทรวงคมนาคมประกาศยกเว้นให้บรรทุกโดยเรืออื่นได้

 (๒) จัดการให้สิ่งของดังกล่าวบรรทุกโดยเรือไทย หรือเรือที่มีสิทธิเช่นเดียวกับเรือไทยจากต่างประเทศมายังประเทศไทย เว้นแต่จะได้รับอนุญาตจากกรมการขนส่งทางน้ำและพาณิชยนาวีให้บรรทุกสิ่งของนั้นโดยเรืออื่นที่มิใช่เรือไทย ซึ่งจะต้องได้รับอนุญาตเช่นนั้นก่อนบรรทุกของลงเรืออื่น หรือเป็นของที่รัฐมนตรีว่าการกระทรวงคมนาคมประกาศยกเว้นให้บรรทุกโดยเรืออื่น

 (๓) ในกรณีที่ไม่ปฏิบัติตาม (๑) หรือ (๒) ผู้รับจ้างจะต้องรับผิดตามกฎหมายว่าด้วยการส่งเสริมการพาณิชยนาวี

 ๑๒.๓ ผู้ประสงค์จะเสนอราคาซึ่งได้ยื่นเอกสารประกวดราคาด้วยวิธีการทางอิเล็กทรอนิกส์ต่อ การประปาส่วนภูมิภาคเขต ๔ แล้วจะถอนตัวออกจากการประกวดราคา ฯ มิได้ และเมื่อได้รับการคัดเลือกให้เป็นผู้มีสิทธิเสนอราคาแล้วต้องเข้าร่วมเสนอราคาด้วยวิธีการทางอิเล็กทรอนิกส์ตามเงื่อนไขที่กำหนดในข้อ ๔.๗ (๔) (๕) (๖) และ (๗) มิฉะนั้น กปภ.จะริบหลักประกันซองจำนวนร้อยละ ๒.๕ ของวงเงินทันที และอาจพิจารณาเรียกร้องให้ชดใช้ความเสียหายอื่น (ถ้ามี) รวมทั้งอาจพิจารณาให้เป็นผู้ทิ้งงานได้ หากมีพฤติกรรมเป็นการขัดขวางการแข่งขันราคาอย่างเป็นธรรม

๑๒.๔ ผู้มีสิทธิเสนอราคาซึ่งการประปาส่วนภูมิภาคเขต ๔ ได้คัดเลือกแล้ว ไม่ไปทำสัญญาหรือข้อตกลงภายในเวลาที่ทางการประปาส่วนภูมิภาคเขต ๔ กำหนด ดังระบุไว้ในข้อ ๗ กปภ.จะริบหลักประกันซอง หรือเรียกร้องจากผู้ออกหนังสือค้ำประกันซองทันที และอาจพิจารณาเรียกร้องให้ชดใช้ความเสียหายอื่น (ถ้ามี) รวมทั้งพิจารณาให้เป็นผู้ทิ้งงาน ตามระเบียบของทางราชการ

 ๑๒.๕ การประปาส่วนภูมิภาคเขต ๔ สงวนสิทธิ์ที่จะแก้ไขเพิ่มเติมเงื่อนไข หรือข้อกำหนดในแบบสัญญาให้เป็นไปตามความเห็นของสำนักงานอัยการสูงสุด (ถ้ามี)

**๑๓. การปรับราคาค่างานก่อสร้าง**

การปรับราคาค่างานก่อสร้างตามสูตรการปรับราคา ดังระบุในข้อ ๑.๗ จะนำมาใช้ในกรณีที่ค่างานก่อสร้างลดลงหรือเพิ่มขึ้น โดยวิธีการดังต่อไปนี้.-

 ตามหลักเกณฑ์และสูตรที่ปรับราคาในรายละเอียดการจ่ายเงิน กำหนดวันแล้วเสร็จ

และกำหนดส่งมอบงาน แนบท้ายประกาศนี้

 สูตรการปรับราคา (สูตรค่า K) จะต้องคงที่ที่ระดับที่กำหนดไว้ในวันแล้วเสร็จ ตามที่

กำหนดไว้ในสัญญา หรือภายในระยะเวลาที่ กปภ. ได้ขยายออกไป โดยจะใช้สูตรของทางราชการที่ได้ระบุในข้อ ๑.๗

 ๑๐/ ๑๔. มาตรฐาน...........................

- ๑๐ -

#### ๑๔. มาตรฐานฝีมือช่าง

 เมื่อ การประปาส่วนภูมิภาคเขต ๔ ได้คัดเลือกผู้มีสิทธิเสนอราคารายใดให้เป็นผู้รับจ้าง และได้ตกลงจ้างก่อสร้างตามประกาศนี้แล้ว ผู้มีสิทธิเสนอราคาจะต้องตกลงว่าในการปฏิบัติงานก่อสร้างดังกล่าว

ผู้มีสิทธิเสนอราคาจะต้องมีและใช้ผู้ผ่านการทดสอบมาตรฐานฝีมือช่าง**จาก กรมพัฒนาฝีมือแรงงาน กระทรวงแรงงาน** หรือผู้มีคุณวุฒิบัตรระดับ ปวช. ปวส. และ ปวท. หรือเทียบเท่าจากสถาบันการศึกษาที่ ก.พ. รับรองให้เข้ารับราชการได้ในอัตราไม่ต่ำกว่าร้อยละ **๑๐** ของแต่ละสาขาช่าง แต่จะต้องมีช่างจำนวนอย่างน้อย ๑ คน ในแต่ละสาขาช่าง

ดังต่อไปนี้.-

 ๑๔.๑ ช่างติดตั้งและเดินสายไฟฟ้าภายในอาคาร

 ๑๔.๒ ช่างไม้ก่อสร้าง

 ๑๔.๓ ช่างท่อและสุขภัณฑ์

 ๑๔.๔ ช่างก่ออิฐ

 ๑๔.๕ ช่างฉาบปูน

 ๑๔.๖ ช่างเชื่อมท่อ HDPE

 **๑๕. การปฏิบัติตามกฎหมายและระเบียบ**

 ในระหว่างระยะเวลาการก่อสร้าง ผู้รับจ้างพึงปฏิบัติตามหลักเกณฑ์ที่กฎหมายและระเบียบได้กำหนดไว้โดยเคร่งครัด

 การประปาส่วนภูมิภาคเขต ๔

 วันที่....................................พ.ศ…………..

**หนังสือแสดงเงื่อนไขการซื้อและการจ้างด้วยวิธีการทางอิเล็กทรอนิกส์**

 หนังสือแสดงเงื่อนไขนี้ เป็นหนังสือที่จัดทำขึ้นเป็น ๓ ฝ่าย ระหว่าง **การประปาส่วนภูมิภาคเขต ๔**

(ชื่อหน่วยงานที่จะจัดหาพัสดุ) โดย.............................................................................................ในฐานะประธานคณะกรรมการประกวดราคา ซึ่งต่อไปนี้ เรียกว่า “ผู้รับบริการ” โดย **บริษัท กสท โทรคมนาคม จำกัด (มหาชน)** (ชื่อบริษัทตลาดกลาง) ซึ่งต่อไปนี้เรียกว่า “ผู้ให้บริการตลาดกลางอิเล็กทรอนิกส์” ฝ่ายหนึ่ง และ………….……………

……………………………………………………….(ระบุให้ชัดเจนว่าเป็นบริษัทจำกัด,บริษัทมหาชน,ห้างหุ้นส่วนจำกัด ฯลฯ)โดย..........................……................................ซึ่งต่อไปนี้เรียกว่า “ผู้มีสิทธิเสนอราคา” อีกฝ่ายหนึ่ง

 ทั้ง ๓ ฝ่ายตกลงยินยอมรับเงื่อนไข และวิธีปฏิบัติในการเข้าร่วมประมูลด้วยระบบอิเล็กทรอนิกส์ ดังนี้

 **๑. วัตถุประสงค์และขอบเขต**

 ผู้รับบริการประสงค์จะเปิดทำการประมูลด้วยระบบอิเล็กทรอนิกส์ตามรายละเอียดข้อกำหนดหรือประกาศของ **การประปาส่วนภูมิภาคเขต ๔** (ชื่อหน่วยงานที่จะจัดหาพัสดุ) เรื่อง ประกวดราคาจ้างเหมาโครงการงบประมาณประจำปี ๒๕๕๕ (เงินรายได้ กปภ.) งานวางท่อขยายเขตจำหน่ายน้ำให้กับศูนย์ราชการจังหวัดระนอง อ.เมือง จ.ระนอง การประปาส่วนภูมิภาคสาขาระนอง อำเภอเมือง จังหวัดระนอง เลขที่ **กปภ.ข.๔-................/..................**ลงวันที่............................และผู้ให้บริการตลาดกลางอิเล็กทรอนิกส์ มีความประสงค์จะให้บริการระบบประมูลอิเล็กทรอนิกส์ โดยตกลงดำเนินการตามรายละเอียดกฎเกณฑ์ในการให้บริการตามระเบียบสำนักนายกรัฐมนตรีว่าด้วยการพัสดุด้วยวิธีการทางอิเล็กทรอนิกส์ พ.ศ. ๒๕๔๙

 และผู้ที่ได้รับแจ้งให้เป็นผู้มีสิทธิเสนอราคา ตามประกาศของ **การประปาส่วนภูมิภาคเขต ๔** (ชื่อหน่วยงานที่จะจัดหาพัสดุ) เรื่อง ประกวดราคาจ้างเหมา**โครงการงบประมาณประจำปี ๒๕๕๕ (เงินรายได้ กปภ.)งานวางท่อขยายเขตจำหน่ายน้ำให้กับศูนย์ราชการจังหวัดระนอง อ.เมือง จ.ระนอง** การประปาส่วนภูมิภาคสาขาระนอง อำเภอเมือง จังหวัดระนอง เลขที่ ปปข.๔-**.............../...................**ลงวันที่.....................................

จะต้องไปเสนอราคา ตามวัน เวลา และสถานที่ที่กำหนด และยินยอมปฏิบัติตามระเบียบ ฯ ข้างต้น

 **๒. ข้อกำหนดอื่น**

 **๒.๑ หน้าที่ของผู้มีสิทธิเสนอราคา**

 ๒.๑.๑ ผู้มีสิทธิเสนอราคาจะต้องมาเสนอราคา ณ วัน เวลา และสถานที่ที่กำหนด โดยต้องส่งผู้แทนเข้าเสนอราคาไม่เกิน ๓ คน และไม่สามารถเปลี่ยนหรือเพิ่มผู้แทนได้ แต่สามารถถอดถอนผู้แทนบางคนด้วยเหตุใดเหตุหนึ่งได้

 ๒.๑.๒ เมื่อการเสนอราคาทางอิเล็กทรอนิกส์เสร็จสิ้นแล้ว ผู้เสนอราคาคนใดคนหนึ่งของ

ผู้มีสิทธิเสนอราคาแต่ละรายที่มาลงทะเบียนเพื่อเข้าสู่กระบวนการเสนอราคา ลงนามยืนยันการเสนอราคาตามแบบ บก.๐๐๘ ที่กรรมการประกวดราคานำมามอบให้ ณ ห้องเสนอราคาที่ผู้มีสิทธิเสนอราคาประจำอยู่ จึงจะสามารถออกจากห้องเสนอราคาได้

 ๒/ ๒.๑.๓ ผู้มีสิทธิ...............

- ๒ -

๒.๑.๓ ผู้มีสิทธิเสนอราคาต้องทำการศึกษาประกาศการประกวดราคาของผู้รับบริการ และต้องปฏิบัติตามอย่างเคร่งครัด รวมทั้งต้องศึกษาและทำความเข้าใจในระบบและวิธีการเสนอราคาของผู้ให้บริการตลาดกลางอิเล็กทรอนิกส์ ที่แสดงไว้ในเว็บไซต์ [www.gprocurement.go.th](http://WWW.gprocurement.go.th) และผู้มีสิทธิเสนอราคาต้องทำการทดลองวิธีการเสนอราคาก่อนถึงกำหนดวันเสนอราคาที่เว็บไซต์ของผู้ให้บริการตลาดกลางอิเล็กทรอนิกส์ในครั้งนี้

**๒.๒ การริบหลักประกันซองของผู้มีสิทธิเสนอราคา**

 ให้ผู้รับบริการริบหลักประกันซองของผู้มีสิทธิเสนอราคา ในอัตราร้อยละ ๒.๕ ของวงเงินที่จัดหา ในกรณีที่ผู้มีสิทธิเสนอราคากระทำผิดเงื่อนไข ดังนี้

 **๒.๒.๑ ผู้มีสิทธิเสนอราคาไม่ส่งผู้แทนมาลงทะเบียนเพื่อเข้าสู่กระบวนการเสนอราคาตามวัน เวลาและสถานที่ที่กำหนด**

 **๒.๒.๒ ผู้มีสิทธิเสนอราคาที่มาลงทะเบียนแล้วไม่เข้า LOG IN เข้าสู่ระบบ**

 **๒.๒.๓ ผู้มีสิทธิเสนอราคา LOG IN แล้ว แต่ไม่มีการเสนอราคา หรือเสนอราคาผิดเงื่อนไขที่กำหนด โดยการเสนอราคาสูงกว่า หรือเท่ากับราคาเริ่มต้นการประมูล**

 **๒.๒.๔ ผู้มีสิทธิเสนอราคาไม่ลงลายมือชื่อในแบบ บก.๐๐๘ แบบยืนยันราคาสุดท้ายในการเสนอราคา**

**๒.๓ ค่าธรรมเนียมการประมูล ฯ**

 ผู้มีสิทธิเสนอราคาที่ได้รับการคัดเลือกจากผู้รับบริการให้เป็นผู้ชนะการเสนอราคา

ต้องจ่ายชำระค่าใช้จ่ายในการจัดการประมูล ฯ ให้กับผู้ให้บริการตลาดกลางอิเล็กทรอนิกส์ เป็นจำนวนเงิน

**ราคาที่ชนะการประมูล...................แต่ไม่เกิน......................**บาท (เงิน...........................) (รวมภาษีมูลค่าเพิ่มแล้ว) โดยจ่ายชำระงวดเดียวภายใน ๓๐ วัน นับแต่ได้รับใบแจ้งหนี้จากผู้ให้บริการ

**๒.๔ การอุทธรณ์การเสนอราคา**

 กรณีที่ผู้มีสิทธิเสนอราคาที่เข้าสู่กระบวนการเสนอราคาไม่เห็นด้วยกับผลการพิจารณาของหัวหน้าหน่วยงาน ให้อุทธรณ์ต่อคณะกรรมการว่าด้วยการพัสดุด้วยวิธีการทางอิเล็กทรอนิกส์ (กวพ.อ.) ภายใน ๓ วันนับแต่วันที่ได้รับแจ้ง และ กวพ.อ.จะพิจารณาให้เสร็จภายใน ๓๐ วัน ซึ่งในระหว่างนี้จะดำเนินการขั้นตอนต่อไปมิได้

 ทั้งนี้ หากผู้มีสิทธิเสนอราคาได้อุทธรณ์ในส่วนที่เกี่ยวข้องกับระบบหรือข้อมูลการเสนอราคาประมูลของผู้ให้บริการตลาดกลางอิเล็กทรอนิกส์ ผู้ให้บริการตลาดกลางอิเล็กทรอนิกส์จะนำส่งข้อมูลจากฐานข้อมูลกลางของเครื่องแม่ข่าย (Log file) และรายงานสรุปผลประมูลต่อผู้รับบริการเท่านั้น

**๒.๕ การสงวนสิทธิ์ของผู้ให้บริการตลาดกลางอิเล็กทรอนิกส์**

 ๓/ ๒.๕.๑ ผู้มีสิทธิ...............

- ๓ -

 ๒.๕.๑ ผู้มีสิทธิเสนอราคาที่ต้องการเสนอราคาในช่วงสุดท้ายของการประมูล ควรทำการเสนอราคาก่อนเวลาสิ้นสุดการประมูลอย่างน้อย ๑ นาที ทั้งนี้เพื่อเป็นการเผื่อเวลาสำหรับการเดินทางของข้อมูลที่เข้าสู่ระบบ Server

 ๒.๕.๒ จะถือเอาผลการเสนอราคา และเวลาที่แสดงในระบบฐานข้อมูลกลางจากเครื่องแม่ข่าย (Log file) เป็นหลักฐานแสดงการเสนอราคาเท่านั้น

 ทั้ง ๓ ฝ่าย ได้รับทราบและยินยอมปฏิบัติตามข้อความและเงื่อนไขทุกประการตามหนังสือฉบับนี้รวมถึงเอกสารที่เกี่ยวข้องทั้งหมด เช่น เอกสารประกวดราคา เป็นต้น จึงได้ลงนามพร้อมทั้งประทับตราบริษัท

(ถ้ามี) ไว้เป็นหลักฐานในเอกสารฉบับนี้ และขอตอบรับการเข้าร่วมการประมูล ฯ ในวันและเวลาดังกล่าว

 ชื่อ.................................................................ผู้รับบริการ

 (................................................................)

 ตำแหน่ง ประธานคณะกรรมการประกวดราคา

 ชื่อ.......................................................................ผู้ให้บริการตลาดกลาง

 (...................................................................)

 ตำแหน่ง ...............................................................

 ชื่อ...........................................................................ผู้มีสิทธิเสนอราคา

 (........................................................................)

 ตำแหน่ง ....................................................................